Gældende bestemmelserSchæferhundeklubben for DanmarkKreds 30 Greve

Gældende april 2018

[Træningsplads og arealer 2](#_Toc510885767)

[Indskrivning 2](#_Toc510885768)

[Betaling 2](#_Toc510885769)

[Prøver 3](#_Toc510885770)

[Kredsens præmieregler/tilskud 3](#_Toc510885771)

[Følgende præmier uddeles til kredsfesten: 4](#_Toc510885772)

[Følgende uddeles til generalforsamlingen: 4](#_Toc510885773)

[Bestyrelsen uddeler/bevilger løbende: 5](#_Toc510885774)

[Diæter og lignende: 5](#_Toc510885775)

[Kredsen yder kilometergodtgørelse mod bilag til følgende: 5](#_Toc510885776)

[Kurser: 6](#_Toc510885777)

[Benyttelse af plads og sporareal: 6](#_Toc510885778)

[Træner/figurantuddannelse: 6](#_Toc510885779)

# Træningsplads og arealer

For at benytte træningspladsen og de dertil knyttede faciliteter, skal du opfylde følgende bestemmelser:

* Din hund skal være tilmeldt på et af Kreds 30 Greves officielle træningshold eller du skal alternativt have betalt selvtræningsgebyr for din hund.
* Bestyrelsen fastsætter særlige regler for trænere, figuranter og udvalgsmedlemmer.
* Det er tilladt lejlighedsvis at have gæster med på træningspladsen, dog skal disse betale et gæstegebyr på kr. 20,- pr. gang.

Indskrivning

Der indskrives til 2 træningssæsoner om året og ved indskrivning skal følgende dokumentation medbringes:

* Gyldig vaccinationsattest
* Gyldig udvidet ansvarsforsikring.

BetalingTræningsgebyr er fastsat af bestyrelsen og kan ses på kredsens hjemmeside under fanen ”træning”, som bestyrelsen opdaterer efter behov.

Træningsgebyr betales kontant eller på Mobile Pay ”15406” ved indskrivning.

Årskort er først gældende fra tegningsdatoen og er gældende for den periode, det er tegnet.

PrøverPrøvegebyr i Kreds 30 Greve følger de til enhver tid gældende takster i Schæferhundeklubben for Danmark.

Køreprøver i Kreds 30 Greve koster 50 kr. pr. hundefører.

BHU kan afmelde og flytte en prøve ved for få tilmeldinger.

Privat arrangerede prøver kan altid afholdes, såfremt de er aftalt med BHU formanden eller kredsformanden, når datoen for prøven er aftalt. Alle arrangementer skal være åbne for medlemmer af Kreds 30 Greve.

Disse arrangementer må dog ikke belaste kredsen økonomisk, bryde ind i kredsrelateret træning/prøver eller andre kreds arrangementer, dog skal de der arrangere prøven selv dække udgifterne, det er muligt at bede om et overslag på prisen for prøven afhængig af tilmeldte.

Ved tilmelding til prøver i Kreds 30 Greve er tilmeldingen først gældende, når der er modtaget betaling via MobilePay 15406 eller overførsel (Nordea Bank Reg: 5501 Konto: 5494439559).
Gebyret kan tilbagebetales ved framelding senest 14 dage før prøvens afholdelse. Ved framelding mindre end 14 dage før prøven tilbagebetales gebyret ikke.
Der gøres opmærksom på dette ved annoncering af prøven.

Prøven skal anmeldes til Schæferhundeklubben for Danmark af kredsformanden eller BRK, BRK eller formand lægger arrangementet på Schæferhundeklubbens kalender ”Caniva”.

Kredsens præmieregler/tilskudFor at komme i betragtning til modtagelse af præmier og tilskud fra kreds 30 Greve, skal du opfylde samtlige af følgende grundlæggende betingelser:

* Have gyldigt medlemskab af Schæferhundeklubben for Danmark og være tilknyttet kreds 30 Greve
* Din hund skal være tilmeldt på et at Kreds 30 Greves officielle træningshold eller du skal alternativt have betalt årskort for den pågældende hund.
* Man indtræder først som tilskudsberettiget fra den dag, hvor tilmelding på træningshold eller årskortet på den pågældende hund er indløst.
* Prøver skal være indført i hundens resultathæfte.

Følgende præmier uddeles til kredsfesten:

* Der uddeles pokaler til førstegangs prøver for ekvipagen, med førstegangsprøve menes ekvipagens første prøve uafhængig af prøvegrad (gælder dog ikke køreprøver).
* Der uddeles præmie til årets bedste resultat i hver prøvekategori. Der uddeles præmie til kredsmesteren i hver prøvekategori. Pokaler til vinderne af kørerprøverne uddeles af BHU på dagen.
* Der uddeles præmie til hunde der 3 præmieterminer i træk har bestået UHP.
* Der uddeles præmie til højeste opnåede pointtal i præmieterminen i gruppe A - B - C for henholdsvis Begynder prøver og IPO/SPH prøver.
* Ved pointlighed vinder højest rangerende prøve, er der stadig lighed vinder yngste hund.
* Er der pointlighed ved udregning af bedste prøveresultat, regnes med bedste resultat i gruppe C – B - A. Er der stadig lighed uddeles flere præmier.
* Hundeførermærker søges gennem BRK'er og uddeles ved kredsfest.
* AU uddeler præmie til de af kredsens hunde der er avlskårede i præmieterminen.
* Bestyrelsen kan uddele præmier for særdeles bemærkelsesværdig indsats på træner/figurant og udvalgssiden.

Følgende uddeles til generalforsamlingen:Bestyrelsen uddeler årsnåle for 10 - 25 - 40 og 50 års medlemskab af Schæferhundeklubben for Danmark.

Bestyrelsen uddeler/bevilger løbende:Tilskud 300 kr. til kredsens deltagere på ungdomslejr, som deltager med en hund tilhørende husstanden.

Bestyrelsen yder tilskud på Kr. 200,- til deltagere i DM/VM arrangementer (dog ikke udtagelser) i Schæferhundeklubben for Danmark samt DKK IPO/SPH, herunder Danmarks bedste B og Danmarks bedste IPO1.

Bestyrelsen kan vælge at yde tilskud til større landsdækkende arrangementer, eksempelvis HAS, DM, VM o. lign.

Indbydes kredsen til deltagelse i holdkonkurrencer, tilmelder BHU holdene. Tilmeldingsgebyr betales af kredsen.

Kursusdeltagere samt deltagere i førnævnte arrangementer, møder, ungdomslejr osv. er selv ansvarlige for at ansøge om tilskud hos kassereren, senest 1 måned efter arrangementets afholdelse.

Diæter og lignende: Ved deltagelse i officielle møder indkaldt af Schæferhundeklubben for Danmark refunderes mod bilag følgende: morgenmad + frokost + aftensmad, afhængig af mødets længde.

Desuden ydes kørepenge. Se gældende regler for kørselsgodtgørelse længere fremme.

Til sæsonens sidste trænermøde, er kredsen vært ved et mindre traktement. Bestyrelsen kan vælge at holde en fest for træner/udvalg en gang om året. Der betales selv for evt. ledsager.

Kredsen yder kilometergodtgørelse mod bilag til følgende:

Officielle møder indkaldt af Schæferhundeklubben for Danmark.

Godtgørelsen følger statens gældende takster pr. kørt kilometer af korteste vej (>20.000 km, 2018 = kr. 1,94) samkørsel skal arrangeres. Hvis der er flere biler, deles godtgørelsen.

Kurser:Sender kredsen trænere på kurser, betaler kredsen kursusafgift.

Såfremt en kursusdeltager, melder afbud til et kursus efter tilmeldingsfristen er udløbet, kan kursusdeltageren blive pålagt at refundere kredsens udgift til evt. kursusgebyr, som kassereren opkræver.

Benyttelse af plads og sporareal:Der henvises til det, til enhver tid gældende, "Reglement for træningspladsen".

Når kredsens betalende træningshold træner på pladsen, må pågældende bane ikke samtidig benyttes af andre, med mindre det aftales med træneren.

Træner/figurantuddannelse:

Kredsens uddannelseskrav til trænere og figuranter:

* Have været træner-/figurantføl minimum 2 sæsoner med mindre vedkommende har stor viden og/eller tidligere erfaring som træner.
* Praktisk erfaring som hundefører er ønskeligt.
* BHU henstiller til, at føl hurtigst muligt gennemfører Hovedklubbens træneruddannelse.
* Uddannelsen betales af Kreds 30.
* Udnævnelse af træner/figurant sker kun gennem BHU, når ovenstående krav er opfyldt og BHU indstiller vedkommende til bestyrelsen.